P6_TA(2005)0146

Ευρωπαϊκό ίδρυμα για τη βελτίωση των συνθηκών διαβίωσης και εργασίας *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά την τροποποίηση του κανονισμού (ΕΟΚ) αριθ. 1365/75 περί της δημιουργίας ευρωπαϊκού ιδρύματος για τη βελτίωση των συνθηκών διαβιώσεως και εργασίας (COM(2004)0057 — C6-0040/2004 — 2004/0026(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2004)0057) [1],

- έχοντας υπόψη το άρθρο 308 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0040/2004),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων (A6-0091/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει, σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

ΑΙΤΙΟΛΟΓΙΚΗ ΣΚΕΨΗ 8Α (νέα)

| (8α) Είναι αναγκαίο να εξασφαλισθεί η διαρθρωτική δέσμευση του Ιδρύματος με την κοινωνία των πολιτών, και συγκεκριμένα με τις μη κυβερνητικές οργανώσεις που δραστηριοποιούνται στον κοινωνικό τομέα. |

Τροπολογία 2

ΑΙΤΙΟΛΟΓΙΚΗ ΣΚΕΨΗ 11

(11) Σύμφωνα με το άρθρο 3 της Συνθήκης, η Κοινότητα επιδιώκει να εξαλειφθούν οι ανισότητες και να προαχθεί η ισότητα μεταξύ ανδρών και γυναικών σε όλες τις δραστηριότητές της. Συνεπώς, είναι σκόπιμο να υπάρξει η σχετική πρόβλεψη που θα ενθαρρύνει την ισόρροπη εκπροσώπηση των ανδρών και των γυναικών στη σύνθεση του διοικητικού συμβουλίου. | (11) Σύμφωνα με το άρθρο 3 της Συνθήκης, η Κοινότητα επιδιώκει να εξαλειφθούν οι ανισότητες και να προαχθεί η ισότητα μεταξύ ανδρών και γυναικών σε όλες τις δραστηριότητές της. Συνεπώς, είναι σκόπιμο να υπάρξει η σχετική πρόβλεψη που θα ενθαρρύνει την ισόρροπη εκπροσώπηση των ανδρών και των γυναικών στη σύνθεση της διοικητικής και διαχειριστικής δομής του Ιδρύματος. |

Τροπολογία 3

ΑΙΤΙΟΛΟΓΙΚΗ ΣΚΕΨΗ 13

(13) Το Ίδρυμα είναι ο μόνος κοινοτικός οργανισμός που έχει το δικό του κανονισμό υπηρεσιακής κατάστασης. Ενόψει της προγραμματισμένης έναρξης ισχύος της μεταρρύθμισης του κανονισμού υπηρεσιακής κατάστασης των Ευρωπαϊκών Κοινοτήτων το 2004, είναι σκόπιμο να αποκατασταθεί αυτή η έλλειψη συνοχής και να αναπροσαρμοστούν οι διατάξεις σχετικά με το προσωπικό του Ιδρύματος. Ο κανονισμός (ΕΚΑΧ, ΕΟΚ, Ευρατόμ) αριθ. 1860/76 του Συμβουλίου σχετικά με τους όρους απασχόλησης του προσωπικού του ευρωπαϊκού ιδρύματος για τη βελτίωση των συνθηκών διαβίωσης και εργασίας [2] θα πρέπει να εξακολουθήσει να εφαρμόζεται στα μέλη του προσωπικού του Ιδρύματος που προσλήφθηκαν δυνάμει του εν λόγω κανονισμού. | (13) Το προσωπικό του Ιδρύματος, που είναι ο μόνος κοινοτικός οργανισμός με το δικό του κανονισμό υπηρεσιακής κατάστασης, ενδείκνυται να τυγχάνει όμοιας μεταχείρισης με άλλους υπαλλήλους και λοιπό προσωπικό που προσλαμβάνεται με σύμβαση από την Κοινότητα και να απολαύει τα ίδια οφέλη με αυτά που προβλέπει ο νέος Κανονισμός Υπηρεσιακής Κατάστασης των Ευρωπαϊκών Κοινοτήτων, ενώ συγχρόνως θα παραμένουν σεβαστά τα κεκτημένα δικαιώματα, ιδίως όσον αφορά τις σταδιοδρομίες και τα συνταξιοδοτικά δικαιώματα. Εφόσον διασφαλιστεί ότι ο Κανονισμός Υπηρεσιακής Κατάστασης θα διέπει τόσο το υφιστάμενο όσο και το μελλοντικό προσωπικό, θα προκύψουν οφέλη από την εναρμόνιση και την αποδοτικότητα, χωρίς τούτο να συνεπάγεται πρόσθετες δαπάνες. |

Τροπολογία 4

ΑΡΘΡΟ 1, ΣΗΜΕΙΟ 1Α (νέο)Άρθρο 3, παράγραφος 2α (νέα) (κανονισμός (ΕΟΚ) αριθ. 1365/75)

| 1α)Στο άρθρο 3, προστίθεται η εξής παράγραφος:2α. Κατά την εκτέλεση της εντολής του, το Ίδρυμα αναπτύσσει κατάλληλες επαφές με κοινωνικές μη κυβερνητικές οργανώσεις με στόχο την εξασφάλιση της διαρθρωμένης δέσμευσής τους με το έργο του Ιδρύματος. |

Τροπολογία 5

ΑΡΘΡΟ 1, ΣΗΜΕΙΟ 2Άρθρο 5, εισαγωγικό μέρος (κανονισμός (ΕΟΚ) αριθ. 1365/75)

Το Ίδρυμα περιλαμβάνει: | Η διοικητική και διαχειριστική δομή του Ιδρύματος περιλαμβάνει: |

Τροπολογία 6

ΑΡΘΡΟ 1, ΣΗΜΕΙΟ 3Άρθρο 6, παράγραφος 2 (κανονισμός (ΕΟΚ) αριθ. 1365/75)

2. Τα μέλη που αναφέρονται στα στοιχεία α, β και γ της παραγράφου 1 διορίζονται από το Συμβούλιο με βάση ένα μέλος για κάθε κράτος μέλος και για κάθε μία από τις προαναφερθείσες κατηγορίες. Το Συμβούλιο διορίζει, παράλληλα, υπό τους ίδιους όρους με τα μέλη ένα συμπληρωματικό μέλος που θα συμμετέχει στις συνεδριάσεις του διοικητικού συμβουλίου μόνον όταν απουσιάζει το μέλος. | 2. Τα μέλη που αναφέρονται στα στοιχεία α, β και γ της παραγράφου 1 διορίζονται από το Συμβούλιο με βάση κατάλογο υποψηφίων τον οποίο υποβάλλουν, αντιστοίχως, τα κράτη μέλη και οι οργανώσεις εργοδοτών και εργαζομένων κάθε κράτους μέλους. Το Συμβούλιο διορίζει, παράλληλα, υπό τους ίδιους όρους με τα μέλη ένα συμπληρωματικό μέλος που θα συμμετέχει στις συνεδριάσεις του διοικητικού συμβουλίου μόνον όταν απουσιάζει το μέλος. |

Η Επιτροπή διορίζει τα μέλη και τα συμπληρωματικά μέλη που την αντιπροσωπεύουν. | Η Επιτροπή διορίζει τα μέλη και τα συμπληρωματικά μέλη που την αντιπροσωπεύουν. |

Κατά την υποβολή των καταλόγων των υποψηφίων, τα κράτη μέλη, οι οργανώσεις των εργοδοτών και οι οργανώσεις των εργαζομένων μεριμνούν ώστε να εξασφαλισθεί η ισορροπημένη εκπροσώπηση ανδρών και γυναικών στη σύνθεση του διοικητικού συμβουλίου. | Κατά την υποβολή των καταλόγων των υποψηφίων, τα κράτη μέλη, η Επιτροπή, οι οργανώσεις των εργοδοτών και οι οργανώσεις των εργαζομένων μεριμνούν ώστε να εξασφαλισθεί η ισορροπημένη εκπροσώπηση ανδρών και γυναικών στη σύνθεση του διοικητικού συμβουλίου. Γενικότερα, εξασφαλίζεται ισόρροπη εκπροσώπηση ανδρών και γυναικών στα όργανα που σημειώνονται στο άρθρο 5. |

| Όποια ομάδα προβεί σε διορισμούς περισσότερους του ενός εξασφαλίζει την ισορροπία μεταξύ των φύλων στους διορισμούς της. |

Το Συμβούλιο δημοσιεύει τον κατάλογο των μελών του διοικητικού συμβουλίου στην Επίσημη Εφημερίδα της Ευρωπαϊκής Ένωσης. | Το Συμβούλιο δημοσιεύει τον κατάλογο των μελών του διοικητικού συμβουλίου και του Προεδρείου στην Επίσημη Εφημερίδα της Ευρωπαϊκής Ένωσης και στην ιστοσελίδα του Ιδρύματος. |

Τροπολογία 7

ΑΡΘΡΟ 1, ΣΗΜΕΙΟ 3Άρθρο 6, παράγραφος 4 (κανονισμός (ΕΟΚ) αριθ. 1365/75)

4. Το διοικητικό συμβούλιο εκλέγει τον πρόεδρό του και τρεις αντιπροέδρους, από τις τρεις ομάδες που αναφέρονται στην παράγραφο 7 και την Επιτροπή, για θητεία διάρκειας ενός έτους που είναι ανανεώσιμη. | 4. Το διοικητικό συμβούλιο εκλέγει τον πρόεδρό του και τρεις αντιπροέδρους, έναν από κάθε μια από τις τρεις ομάδες που αναφέρονται στην παράγραφο 7 και έναν μεταξύ των εκπροσώπων της Επιτροπής, για θητεία διάρκειας ενός έτους, που είναι ανανεώσιμη. |

Τροπολογία 8

ΑΡΘΡΟ 1, ΣΗΜΕΙΟ 3Άρθρο 6, παράγραφος 6 (κανονισμός (ΕΟΚ) αριθ. 1365/75)

6. Οι αποφάσεις του διοικητικού συμβουλίου λαμβάνονται με απόλυτη πλειοψηφία των μελών του. | 6. Οι αποφάσεις του διοικητικού συμβουλίου λαμβάνονται με απόλυτη πλειοψηφία των μελών του. Το κάθε μέλος διαθέτει μια ψήφο. |

Τροπολογία 9

ΑΡΘΡΟ 1, ΣΗΜΕΙΟ 3Άρθρο 6, παράγραφος 8 (κανονισμός (ΕΟΚ) αριθ. 1365/75)

8. Το διοικητικό συμβούλιο συγκροτεί προεδρείο. Το προεδρείο απαρτίζεται από τον πρόεδρο και τους τρεις αντιπροέδρους του διοικητικού συμβουλίου, ένα συντονιστή ανά ομάδα, όπως προβλέπεται στην παράγραφο 7, και έναν ακόμα αντιπρόσωπο της Επιτροπής. | 8. Το διοικητικό συμβούλιο συγκροτεί 11μελές προεδρείο. Το προεδρείο απαρτίζεται από τον πρόεδρο και τους τρεις αντιπροέδρους του διοικητικού συμβουλίου, ένα συντονιστή ανά ομάδα, όπως προβλέπεται στην παράγραφο 7, και έναν ακόμα αντιπρόσωπο από κάθε ομάδα και από την Επιτροπή. Κάθε ομάδα μπορεί να ορίζει έως τρία αναπληρωματικά μέλη για να παρίστανται στις συνεδριάσεις του προεδρείου όταν απουσιάζουν τα τακτικά μέλη. |

Τροπολογία 10

ΑΡΘΡΟ 1, ΣΗΜΕΙΟ 3Άρθρο 6, παράγραφος 9 (κανονισμός (ΕΟΚ) αριθ. 1365/75)

9. Το διοικητικό συμβούλιο αποφασίζει τον ετήσιο προγραμματισμό των συνεδριάσεων του προεδρείου. Ο πρόεδρος συγκαλεί πρόσθετες συνεδριάσεις του προεδρείου έπειτα από αίτημα των μελών του. | 9. Το διοικητικό συμβούλιο καθορίζει τον ετήσιο αριθμό των συνεδριάσεων του προεδρείου. Ο πρόεδρος του προεδρείου συγκαλεί πρόσθετες συνεδριάσεις έπειτα από αίτημα των μελών του. |

Τροπολογία 11

ΑΡΘΡΟ 1, ΣΗΜΕΙΟ 3Άρθρο 6, παράγραφος 10α (νέα) (κανονισμός (ΕΟΚ) αριθ. 1365/75)

| 10α. Το διοικητικό συμβούλιο ενημερώνεται πλήρως και εγκαίρως για τις δραστηριότητες και αποφάσεις του προεδρείου. |

Τροπολογία 12

ΑΡΘΡΟ 1, ΣΗΜΕΙΟ 4, ΣΤΟΙΧΕΙΟ (Α)Άρθρο 7, παράγραφος 1 (κανονισμός (ΕΟΚ) αριθ. 1365/75)

1. Το διοικητικό συμβούλιο διοικεί το Ίδρυμα, του οποίου καθορίζει τις κατευθύνσεις. Βάσει σχεδίου το οποίο υποβάλλεται από το διευθυντή, το διοικητικό συμβούλιο εκδίδει το πρόγραμμα εργασίας, σε συμφωνία με την Επιτροπή. | 1. Το διοικητικό συμβούλιο καθορίζει τους στρατηγικούς στόχους του Ιδρύματος. Το διοικητικό συμβούλιο εγκρίνει συγκεκριμένα τον προϋπολογισμό, το τετραετές κυλιόμενο πρόγραμμα και το ετήσιο πρόγραμμα, βάσει σχεδίου το οποίο καταρτίζει ο διευθυντής που σημειώνεται στο άρθρο 5. |

Τροπολογία 13

ΑΡΘΡΟ 1, ΣΗΜΕΙΟ 4, ΣΤΟΙΧΕΙΟ (Αα) (νέο)Άρθρο 7, παράγραφος 2 (κανονισμός (ΕΟΚ) αριθ. 1365/75)

| αα)Η παράγραφος 2 αντικαθίσταται από το εξής κείμενο:2. Το διοικητικό συμβούλιο, αφού λάβει τη γνώμη της Επιτροπής, εγκρίνει τον εσωτερικό κανονισμό που διέπει τις πρακτικές ρυθμίσεις για τις δραστηριότητές του. Ο εσωτερικός κανονισμός διαβιβάζεται ενημερωτικά στο Ευρωπαϊκό Κοινοβούλιο και στο Συμβούλιο. Εντός τριών μηνών από τη διαβίβασή του και ενεργώντας με απλή πλειοψηφία, το Συμβούλιο μπορεί να τροποποιήσει τον κανονισμό αυτό. |

Τροπολογία 14

ΑΡΘΡΟ 1, ΣΗΜΕΙΟ 4, ΣΤΟΙΧΕΙΟ (Β)Άρθρο 7, παράγραφος 4 (κανονισμός (ΕΟΚ) αριθ. 1365/75)

4. Με την επιφύλαξη των αρμοδιοτήτων του διευθυντή, που ορίζονται στα άρθρα 8 και 9, το προεδρείο λαμβάνει, κατ' εντολή του διοικητικού συμβουλίου, όλα τα αναγκαία μέτρα για τη διοίκηση του Ιδρύματος μεταξύ των συνεδριάσεων του διοικητικού συμβουλίου, εκτός από εκείνα που αναφέρονται στα άρθρα 12 και 15. | 4. Με την επιφύλαξη των αρμοδιοτήτων του διευθυντή, που ορίζονται στα άρθρα 8 και 9, το προεδρείο, κατ' εντολή του διοικητικού συμβουλίου, ελέγχει την εφαρμογή των αποφάσεων του διοικητικού συμβουλίου και λαμβάνει όλα τα αναγκαία μέτρα για τη χρηστή διοίκηση του Ιδρύματος μεταξύ των συνεδριάσεων του διοικητικού συμβουλίου. Το διοικητικό συμβούλιο δεν μπορεί να αναθέτει στο προεδρείο τις εξουσίες που αναφέρονται στα άρθρα 12 και 15. |

Τροπολογία 15

ΑΡΘΡΟ 1, ΣΗΜΕΙΟ 5Άρθρο 9, παράγραφος 1 (κανονισμός (ΕΟΚ) αριθ. 1365/75)

1. Ο διευθυντής διευθύνει το Ίδρυμα και εκτελεί τις αποφάσεις που λαμβάνονται από το διοικητικό συμβούλιο και το προεδρείο. Εκπροσωπεί νομικά το Ίδρυμα. | 1. Ο διευθυντής είναι υπεύθυνος για τη διοίκηση του Ιδρύματος καθώς και για την εφαρμογή των αποφάσεών του και των προγραμμάτων που εγκρίνουν το διοικητικό συμβούλιο και το προεδρείο. Ο διευθυντής εκπροσωπεί νομικά το Ίδρυμα και αποφασίζει για θέματα προσωπικού σύμφωνα με το άρθρο 17. |

Τροπολογία 16

ΑΡΘΡΟ 1, ΣΗΜΕΙΟ 5Άρθρο 10 (κανονισμός (ΕΟΚ) αριθ. 1365/75)

Το διοικητικό συμβούλιο έχει τη δυνατότητα να ζητήσει τη γνώμη ανεξάρτητων εμπειρογνωμόνων για ειδικά θέματα σε σχέση με το ετήσιο πρόγραμμα εργασίας, έπειτα από πρόταση του διευθυντή. | Βάσει της πρότασης του Διευθυντή, το διοικητικό συμβούλιο έχει τη δυνατότητα να επιλέξει ανεξάρτητους εμπειρογνώμονες και να ζητήσει τη γνώμη τους για ειδικά θέματα σε σχέση με το τετραετές κυλιόμενο πρόγραμμα και το ετήσιο πρόγραμμα εργασίας. |

Τροπολογίες 17 και 21

ΑΡΘΡΟ 1, ΣΗΜΕΙΟ 7Άρθρο 12, παράγραφος 1, δεύτερο εδάφιο (κανονισμός (ΕΟΚ) αριθ. 1365/75)

7)Στο άρθρο 12 παράγραφος 1, το δεύτερο εδάφιο αντικαθίσταται από το ακόλουθο κείμενο: | 7)Στο άρθρο 12, παράγραφος 1, το πρώτο και δεύτερο εδάφιο αντικαθίστανται από το ακόλουθο κείμενο: |

| 1. Ο διευθυντής καταρτίζει ετήσιο πρόγραμμα εργασίας πριν από την 1η Ιουλίου κάθε έτους, βάσει των κατευθυντηρίων γραμμών που αναφέρονται στο άρθρο 7. Το ετήσιο πρόγραμμα εργασίας αποτελεί μέρος τετραετούς κυλιόμενου προγράμματος εργασίας. Τα σχέδια που περιλαμβάνονται στο ετήσιο πρόγραμμα εργασίας συνοδεύονται από πρόβλεψη των αναγκαίων δαπανών. |

Κατά τον καθορισμό του προγράμματος, ο διευθυντής λαμβάνει υπόψη του τις γνώμες των κοινοτικών οργάνων και της Ευρωπαϊκής Οικονομικής και Κοινωνικής Επιτροπής. | Κατά τον καθορισμό των προγραμμάτων, ο διευθυντής λαμβάνει υπόψη του τις γνώμες των κοινοτικών οργάνων, της Επιτροπής Περιφερειών και της Ευρωπαϊκής Οικονομικής και Κοινωνικής Επιτροπής. |

Τροπολογία 18

ΑΡΘΡΟ 1, ΣΗΜΕΙΟ 7Α (νέο)Άρθρο 12, παράγραφος 2 (κανονισμός (ΕΟΚ) αριθ. 1365/75)

| 7α)Το άρθρο 12, παράγραφος 2, αντικαθίσταται ως εξής:2. Ο διευθυντής διαβιβάζει τα προγράμματα στο διοικητικό συμβούλιο προς έγκριση. |

Τροπολογία 19

ΑΡΘΡΟ 1, ΣΗΜΕΙΟ 8Άρθρο 17 (κανονισμός (ΕΟΚ) αριθ. 1365/75)

1. Το προσωπικό του Ιδρύματος που θα προσληφθεί μετά [την ημερομηνία έναρξης ισχύος του παρόντος κανονισμού] θα υπόκειται στον κανονισμό υπηρεσιακής κατάστασης που ισχύει για τους μόνιμους υπαλλήλους των Ευρωπαϊκών Κοινοτήτων ή, κατά περίπτωση, για το λοιπό προσωπικό των Ευρωπαϊκών Κοινοτήτων. Το Ίδρυμα ασκεί, όσον αφορά το προσωπικό του, τις εξουσίες που ανατίθενται, κατά περίπτωση, στην αρμόδια για τους διορισμούς ή για τις συμβάσεις αρχή. | 1. Το προσωπικό του Ιδρύματος που θα προσληφθεί μετά [την ημερομηνία έναρξης της ισχύος του παρόντος κανονισμού] θα υπόκειται στον κανονισμό υπηρεσιακής κατάστασης που ισχύει για τους μόνιμους υπαλλήλους των Ευρωπαϊκών Κοινοτήτων ή για το λοιπό προσωπικό των Ευρωπαϊκών Κοινοτήτων (CEOS). Εφαρμόζεται το τμήμα 2 του Παραρτήματος ΧΙΙΙ του Κανονισμού Υπηρεσιακής Κατάστασης των Υπαλλήλων. |

| 1α. Το προσωπικό του Ιδρύματος που έχει προσληφθεί σύμφωνα με τον κανονισμό του Συμβουλίου (ΕΚΑΧ, ΕΟΚ, Ευρατόμ) αριθ. 1860/76, της 29ης Ιουνίου 1976, περί καθορισμού του καθεστώτος που εφαρμόζεται στο προσωπικό του Ευρωπαϊκού Ιδρύματος για τη Βελτίωση των Όρων Διαβιώσεως και Εργασίας [3] πριν [ημερομηνία έναρξης ισχύος του παρόντος κανονισμού] υπόκειται στις διατάξεις του Κανονισμού Υπηρεσιακής Κατάστασης των υπαλλήλων των Ευρωπαϊκών Κοινοτήτων. Από την ημερομηνία αυτή, εφαρμόζονται στις εν λόγω συμβάσεις οι διατάξεις των Τμημάτων 1, 3 και 4, εκτός του άρθρου 22, παράγραφος 2, του Παραρτήματος ΧΙΙΙ του Κανονισμού Υπηρεσιακής Κατάστασης των Υπαλλήλων. Το προσωπικό έχει το δικαίωμα να καταγγείλει τη σύμβαση κατά την ίδια ημερομηνία χωρίς να χρειάζεται να τηρήσει την προθεσμία καταγγελίας που προβλέπει το άρθρο 45 του κανονισμού (ΕΚΑΧ. ΕΟΚ, Ευρατόμ) αριθ. 1860/76. Όσον αφορά τις αποζημιώσεις λόγω της καταγγελίας της σύμβασης και τα επιδόματα ανεργίας, η εν λόγω καταγγελία της σύμβασης θα θεωρείται ενέργεια του Ιδρύματος. |

| 1β. Το Ίδρυμα ασκεί, όσον αφορά το προσωπικό του, τις εξουσίες που ανατίθενται, κατά περίπτωση, στην αρμόδια για τους διορισμούς αρχή ή την αρχή στην οποία έχει ανατεθεί η σύναψη συμβάσεων. |

2. Το διοικητικό συμβούλιο θεσπίζει, σε συμφωνία με την Επιτροπή, τους κατάλληλους κανόνες εφαρμογής. | 2. Το διοικητικό συμβούλιο θεσπίζει, σε συμφωνία με την Επιτροπή, τους κατάλληλους κανόνες εφαρμογής. |

Τροπολογία 20

ΑΡΘΡΟ 2

Άρθρο 2 Ο κανονισμός (ΕΚΑΧ, ΕΟΚ, Ευρατόμ) αριθ. 1860/76 θα εξακολουθήσει να ισχύει για τα μέλη του προσωπικού του Ευρωπαϊκού Ιδρύματος για τη βελτίωση των συνθηκών δια-βίωσης και εργασίας που προσλήφθηκαν δυνάμει του κανονισμού αυτού. | Διαγράφεται |

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ L 214, 6.8.1976, σ. 24.

[3] ΕΕ L 214 της 6.8.1976, σ. 24. Κανονισμός όπως τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 680/87 (ΕΕ L 72 της 14.3.1987, σ. 15).

--------------------------------------------------